钦定古今图书集成/明伦汇编/闺媛典/第195卷 > 江思禹妻甯氏
## 钦定古今图书集成/明伦汇编/闺媛典/第195卷 > 江思禹妻甯氏

按《新城县志》：“甯氏，江思禹妻，郡廪生江录图母。禹字
龙衢，甫壮而没，甯年二十九，二子长以瑾四岁，次录
图，方十月。氏抚两孤，茕茕无倚。亲戚哀其家贫年少，
欲令弃子改图从容劝谕，甯正色叱之，皆𢙀息不复
言。及二子稍长知学，氏训之甚严，言动必循礼，族里
交称贤母。家贫，遣录图师事族之贤者，一切供馔，身”
纺绩以具。年六十五卒，县令表其门。